[image: image1.png]


[image: image2.jpg]1S0 9001
1S0 14001

BUREAU VERITAS
Certification




ОБЩИНА БУРГАС

8000 Бургас, ул.”Александровска” № 26

тел. централа: 056/ 84 09 15-19; факс: 056/ 84 13 14

www.burgas.bg; електронна поща: obshtina@burgas.bg


ДО

ОБЩИНСКИ СЪВЕТ 

БУРГАС

Д О К Л А Д Н А   З А П И С К А

от ДИМИТЪР НИКОЛОВ НИКОЛОВ
КМЕТ на ОБЩИНА БУРГАС

ОТНОСНО: Прекратяване на съсобственост между Община Бургас и физическо лице, чрез продажба на 4/773 кв.м идеални части от УПИ V-871 в кв. 63, целият с площ 773 кв.м, по плана на кв. Банево, гр. Бургас - частна общинска собственост
УВАЖАЕМИ ОБЩИНСКИ СЪВЕТНИЦИ, 
В Община Бургас е постъпило заявление с вх.№94-01-14207/26.04.2018г. от М. Колева, с искане за прекратяване на съсобственост в урегулиран поземлен имот (УПИ) V-871,  кв.63 по плана на кв. Банево, гр. Бургас, чрез изкупуване на общинските идеални части от цитирания имот. 

Община Бургас притежава 4/773 кв. м идеални части от УПИ V-871 в кв.63, целият с площ 773 кв.м, отреден "за жилищно строителство" по плана на кв. Банево, гр. Бургас, идентичен с поземлен имот (ПИ) с идентификатор 07079.705.871, целият с площ 782 кв.м по КККР на гр. Бургас, за които идеални части има съставен Акт №8989/05.07.2018г. за частна общинска собственост. 
Заявителят – М. Колева е собственик на 769/773 кв.м идеални части от цитирания имот, за които представя Нотариален акт №195, том ІХ, дело №4910 от 27.06.1996г. на Нотариус при БРС, издаден по действащия план на населеното място, одобрен през 1990г.
Видно от удостоверение рег. №94-01-9333/1/24.04.2018г., издадено от Община Бургас, разликата от 9 кв.м между площите на УПИ (773 кв.м) и ПИ по КК (782 кв.м) е откъм серевозападната граница на имота и не е общинска собственост.

Частта на Общината в имота е минимална и е целесъобразно да бъде продадена по пазарни цени на съсобственика. 

В изпълнение разпоредбите на чл. 41, ал. 2, във връзка с чл. 22, ал. 3 от ЗОС, е възложено изготвяне на пазарна оценка на 4/773 кв.м идеални части от УПИ V-871 в кв.63 по плана на кв. Банево, гр. Бургас, на оценител, член на КНОБ, определена в размер на 255 (двеста петдесет и пет) лева, без ДДС.
Данъчната оценка на имота, предмет на продажба е 93,60 (деветдесет и три лева и шестдесет стотинки) лева.

Имотът не е включен в Годишната програма за управление и разпореждане с общинската собственост на Община Бургас за 2018 г. по реда на чл. 8, ал. 9 от ЗОС.
Предвид изложеното и на основание правомощията ми по чл. 60, ал. 1 от Правилника за организацията и дейността на Общинския съвет и взаимодействието му с Общинската администрация на община Бургас, приет от Общински съвет – Бургас и като взех предвид решение от 09.03.2018г. на Комисия, назначена с моя Заповед №2710/30.09.2016г., което възприемам изцяло, предлагам Общински съвет - Бургас, на основание чл. 21, ал. 1, т. 8 от Закона за местното самоуправление и местната администрация, чл. 36, ал. 1, т. 2 от Закона за общинската собственост, чл. 41, ал.1, т. 2 и чл. 42 от Наредбата за реда за придобиване, управление и разпореждане с общински имоти и вещи, приета от Общински съвет–Бургас, да вземе следното
Р Е Ш Е Н И Е:

І. Допълва Програмата за управление и разпореждане с общинската собственост на Община Бургас за 2018г., в раздел ІІ, т. 3 „Прекратяване на съсобственост по чл. 36, ал. 1, т. 2 от ЗОС, чрез продажба на общински идеални части“ с недвижим имот, актуван с Акт №8989/05.07.2018г. за частна общинска собственост, представляващ 4/773 кв.м идеални части от УПИ V-871 в кв.63, целият с площ 773 кв.м, по плана на кв. Банево, гр. Бургас, отреден „за жилищно строителство“, отразен в КК на гр. Бургас, като ПИ с идентификатор 07079.705.871 и площ 782 кв.м.

ІІ. Да се прекрати съсобствеността между Община Бургас и М. КОЛЕВА с ЕГН *** и постоянен адрес: гр. Бургас, чрез продажба на 4/773 (четири от седемстотин седемдесет и три) кв.м идеални части от недвижим имот, актувани с Акт №8989/05.07.2018г. за частна общинска собственост, представляващи идеална част от урегулиран поземлен имот (УПИ) V-871 (пет римско за имот планоснимачен номер осемстотин седемдесет и едно) в кв. 63 (шестдесет и три), целият с площ 773 (седемстотин седемдесет и три) кв.м, отреден "за жилищно строителство" по плана на кв. Банево, гр. Бургас, при граници на целия имот: северозапад – УПИ ІV-870; североизток – улица „Тракия“; югоизток – УПИ VІ-872; югозапад – УПИ ХІІІ-881,882, отразен в Кадастралната карта на гр. Бургас като поземлен имот (ПИ) с идентификатор 07079.705.871 (нула седем нула седем девет точка седем нула пет точка осем седем едно), целият с площ 782 (седемстотин осемдесет и два) кв.м по КККР на гр. Бургас, при съседи: 07079.705.1879, 07079.705.882, 07079.705.881, 07079.705.872, 07079.705.4027, 07079.705.870, за сумата от 255 (двеста петдесет и пет) лева, без ДДС.
Приложение: Заявление с вх.№94-01-14207/26.04.2018г. в Община Бургас; Акт №8989/05.07.2018г. за частна общинска собственост; Скица №15-411501-21.06.2018г., издадена от СГКК-Бургас; Комбинирана-скица №94-01-9333/1/16.04.2018г., издадена от Община Бургас; Удостоверение от Главния архитект на Община Бургас;  Нотариален акт №195, том ІХ, дело №4910 от 27.06.1996г. на Нотариус при БРС; Удостоверение за наследници; Протокол от 08.08.2018г. на комисията, назначена от Кмета на Община Бургас; Удостоверение за данъчна оценка; Експертна оценка от лицензиран оценител.

ДИМИТЪР НИКОЛОВ 
Кмет на Община Бургас

Съгласували:

ЗЛАТИНА ГЕОРГИЕВА, Директор на дирекция ПНО

ЖИВКО ДИМИТРОВ, Директор на дирекция УОС

ИНЖ. МИНКА ЧАУШЕВА, Началник-отдел ОС 

КАТЕРИНА СИДЕРОВА-ГРУДОВА, Гл. юрисконсулт в дирекция УОС

Изготвил: 
инж. Райна Димова, Ст. експерт в дирекция УОС
